Čo môžem v autochladničke uchovávať?
V autochladničke môžete uchovávať akékoľvek potraviny, ktoré potrebujú chlad. Je teda ideálna na prevážanie desiat, olovrantov, nápojov, ale aj zeleniny a ovocia. V termoelektrickej chladničke možno potraviny tiež ohrievať, môžete ju preto využiť napríklad na prevoz obeda či ďalších teplých pokrmov. Viac o jednotlivých typoch autochladničiek si môžete prečítať v samostatnej kapitole.
Autochladničku je potrebné umiestniť v dosahu autozásuvky. Niektoré autá majú zásuvku aj v kufri, čo výber vhodného miesta uľahčuje. Menej pohodlnou alternatívou je dlhý kábel. Chladničky sa obvykle umiestňujú buď za predné sedadlá, na zadné sedačky alebo práve do kufra auta. Vždy však musia byť riadne upevnené, aby v aute nelietali a v prípade nehody nespôsobili ďalšie zranenia alebo ťažkosti.